**Eochu** ili **Eochaid Feidlech** ("izdržljivi"), sin Finna, bio je, prema irskim srednjovjekovnim legendama i tradiciji, veliki kralj Irske. Najpoznatiji je kao otac legendarne kraljice Medb od Connachta.

Prema *Lebor Gabála Érennu*, na prijestolje je došao nakon što je u bitci kod Leitir Rúaida ubio prethodnog velikog kralja Fachtna Fáthacha. Srednjoirska saga *Cath Leitrech Ruibhe* navodi kako se to dogodilo nakon što je Fachtna Fáthach otišao sa Tare posjetiti Ulster, a što je Eochu, tadašnji kralj Connachta, iskoristio kao prilliku da podigne vojsku, pobije provincijske kraljeve i uzme taoce sa Tare. Kada je Fachtna tu vijest čuo u Emain Machi, podigao je vojsku Ulsteraca i započeo bitku kod Leitir Rúaida u Coranna (moderna Grofovija Sligo). U njoj je poražen i Eochu mu je odrezao glavu. Tada je ubijen i Eochaid Sálbuide, kralj Ulstera. Povlačenjem ulsterke vojske je komandirao Fergus mac Róich dok je Eochu umarširao u Taru.

Razne srednjoirske priče navode kako je imao veliku porodicu. Supruga mu je bila Cloithfinn, i imao je šestoro kćeri - Derbriu, Eile, Mugain, Eithne, Clothru i Medb - te četiri sina, od kojih su tri bila trojke poznate pod zajedničkim nazivom *findemna* i Conall Anglondach. Derbriu je bila ljubavnica Aengusa od Tuatha Dé Dananna. Njen šurjak Garbdalb je pretvorio šest ljudi u svinje nakon što su uhvaćeni kako jedu žirje iz njenog gaja, a Derbriu ih je godinu dana štitula prije nego što ih je ubila Medb. Kada je Conchobar mac Nessa postao kralj Ulstera, Eochu mu je četvero svojih kćeri - Mugain, Eithne, Clothru i Medb - da za žene kao naknadau za ubistvo oca Fachtne Fáthacha. Eithne je rodila sina Furbaidea, rođenog posthumnim carskim rezom nakon što ju je Medb utopila. Clothru je rodila najstarijeg sina Cormac Cond Longasa, iako druge priče navode da je to bio sin koga je Conchobar imao sa vlastitom majkom Ness. Medb je Conchobaru rodila sina po imenu Amalgad, ali ga je kasnije napustila, te ju je Eochu proglasio kraljicom Connachta. Nešto nakon toga je Eochu sazvao skupštinu na Tari, na koju su došli i Conchobar i Medb. Jutro nakon skupštine Conchobar je pratio Medb do rijeke Boyne gdje se išla okupati, te ju je silovao. Eochu je započeo rat protiv Conchobara na Boyneu, ali je poražen.

Tri *findemne* su pokušali svrgnuti oca u bitci kod Druimm Criaicha. Noć prije bitke, njihova sestra Clothru, uplašena da će umrijeti bez nasljednika, ih je svu trojicu zavela te je tako začet budući veliki kralj Lugaid Riab nDerg. Sljedeći dan su sva trojica poginula a otac, vidjevši njihove odrezane glave, se zarekao da nijedan sin više neće neposredno naslijediti oca na mjestu velikog kralja Irske.

Vladao je dvanaest godina i umro prirodnom smrću na Tari, poslije čega ga je naslijedio brat Eochu Airem. *Lebor Gabála* navodi da je vladao u doba diktature Julija Cezara (48-44. pne.). Kronologija Keatingove *Foras Feasa ar Éireann* navodi da je vladao u periodu 94-82. pne. a *Annals of the Four Masters* u periodu 143-131. pne.

|  |  |  |
| --- | --- | --- |
| Prethodi: **Fachtna Fáthach**  |  **veliki kralj Irske** LGE 1. vijek pne.FFE 94-82. pne.AFM 143-131. pne. | Slijedi: **Eochaid Airem**  |

Izvori
------

1. ↑  *Dictionary of the Irish Language*, Compact Edition, Royal Irish Academy, 1990, p. 297. Ime mu se također navodi kao *Eochaidh*, *Eochy*, a različiti nadimci su mu *Feidleach*, *Feidhleach*, *Feidlioch*, *Feidhlioch*.
2. 1 2  R. A. Stewart Macalister (ed. & trans.), *Lebor Gabála Érenn: The Book of the Taking of Ireland Part V*, Irish Texts Society, 1956, p. 299
3. 1 2  Joseph O'Neill (ed. & trans), "*Cath Boinde*", *Ériu* 2, 1905, pp. 173-185
4. ↑  Margaret C. Dobs (ed. & trans.), "*La Bataille de Leitir Ruibhe*", *Revue Celtique* 39, 1922, pp. 1-32
5. ↑  Margaret C. Dobs (ed. & trans.), "*Cath Cumair*", *Revue Celtique* 43, 1926, pp. 277-342
6. ↑  Edward Gwynn (ed. & trans.), *The Metrical Dindshenchas* Dublin Institute for Advanced Studies, 1906, Vol 3, Poem 70: Duma Selga, pp. 387-395
7. ↑  Gwynn, *The Metrical Dindshenchas* Vol 4, Druimm Criaich Poem 13: Druimm Criach, pp. 43-57; Vernam Hull, (ed. & trans.), "*Aided Meidbe*: The Violent Death of Medb", *Speculum* v.13 issue 1, Jan 1938, pp. 52-61; O'Neill, "*Cath Boinde*"; Dobs, "*Cath Cumair*"
8. ↑  Geoffrey Keating, *Foras Feasa ar Éireann* 1.31
9. ↑  *Annals of the Four Masters* M5057-5069